राजधानी के बाद रायगढ़ में सबसे ज्यादा दुष्कर्म हत्या के मामले में हम प्रदेश में दूसरे स्थान पर
प्रदेश में राजधानी के बाद रायगढ़ में सबसे ज्यादा रेप के केस सामने आ रहे हैं। दुर्ग, रायपुर व बिलासपुर की तुलना में औद्योगिक नगरी में अपराधों की संख्या बढ़ रही है और मर्डर के मामले में भी राज्य में हमारे जिले का दूसरा स्थान है लेकिन पुलिस ट्रायबल इलाकों में शराब के नशे एवं क्षणिक आवेश में हुई घटनाओं को इसका कारण बता रही है।
केन्द्र सरकार द्वारा बेटी बचाओ बेटी पढ़ाओ के लिए रायगढ़ जिले का चयन करने के बाद प्रशासन बेटियों की हौसला आफजाई के लिए प्रयास कर रही है। शिक्षा, खेल, सांस्कृतिक कार्यक्रम से लेकर जन जागरूकता के माध्यम से भी समाज में इसके लिए काम किया जा रहा है लेकिन इस सब के बावजूद जिले में रेप के मामले कम नहीं हो रहे हैं। पुलिस के रिकार्ड के अनुसार अपराध के आंकड़ों की तुलना प्रदेश के दूसरे जिले से की जाए, तो रायगढ़ जिले में स्थिति खतरनाक स्तर तक पहुंच गई है। हमारा जिला महिलाओं पर होने वाले अत्याचार के मामले में भी दूसरे नंबर है।
प्रदेश में राजधानी रायपुर में रेप के सबसे ज्यादा केस दर्ज होते हैं, बीते साल यह आंकड़ा 202 था और इस साल शुरुआत के 10 महीनों में यह आंकड़ा 144 तक जा पहुंचा है। इसके बाद रायगढ़ में रेप के सर्वाधिक 111 मामले थानों में पंजीबद्ध हुए हैं। मर्डर के आंकड़ों में गौर करें तो यहां स्थिति ज्यादा गंभीर है। पुलिस के अनुसार भी जिले में मर्डर एवं प्राणघातक हमले जैसी वारदात प्रदेश में सबसे ज्यादा होती रही है। अप्रैल 2016 से अब तक मर्डर के 56 मामले दर्ज हुए हैं और बिलासपुर में हुई 58 मौतों के बाद रायगढ़ इस मामले में भी दूसरे नंबर पर है।
इस तरह से बढ़ रहे मामले
जिला बलात्कार हत्या
रायगढ़ 111 56
रायपुर 144 53
बिलासपुर 110 58
दुर्ग 92 33
जशपुर 59 47
कोरबा 32 39
सुकमा, बस्तर में ऐसा क्यों नहीं
ट्रायबल बेल्ट में गरीबी, अशिक्षा, शराब एवं सामाजिक स्तर के कारण ही अपराध बढ़ते हैं, ऐसा जरूरी नहीं है। अगर ऐसा होता तो बस्तर के आदिवासी इलाकों में रायगढ़ से ज्यादा घटनाएं होती लेकिन सुकमा में इस दौरान 29, बस्तर में 24 व दंतेवाड़ा में 22 हत्याएं हुई हैं और हर साल ऐसे ही हालात रहे हैं।
रायगढ़ में सबसे ज्यादा हत्याएं
गृह विभाग के अनुसार भी मर्डर के सबसे ज्यादा मामले रायगढ़ जिले में दर्ज हो रहे हैं। बीते साल भी जिले में हत्या के कुल 75 केस थानों में आए थे और पूरे प्रदेश में जिला पहले स्थान पर था। इसके बाद बिलासपुर 68 और रायपुर 66 का नंबर था।
शराब व क्षणिक आवेश से बढ़ा ग्राफ
रिकार्ड बताते हैं कि जिले में मर्डर के जो मामले बढ़े हैं। उनमें अधिकतर में शराब के नशे में हमला करना एवं मामूली विवाद पर क्षणिक आवेश में आकर घटना को अंजाम देना जैसे मामले ही हैं। गांवों में छोटी-छोटी बातों में पड़ोसी-रिश्तेदारों के बीच ऐसी घटनाएं हो रही हैं।
कापू, लैलूंगा एवं धरमजयगढ़ में अपराध ज्यादा हो रहे हैं। ट्रायबल बेल्ट में अशिक्षा, शराब का नशा एवं क्षणिक आवेश के कारण ऐसी घटनाएं ज्यादा होती हैं। हम सोशल पुलिसिंग के माध्यम से ग्रामीणों को इसके लिए जागरूक कर रहे हैं।\\\'\\\' यूबीएस चौहान, एएसपी
कापू, लैलूंगा व धरमजयगढ़ में दिक्कत
जिले मेें रेप एवं मर्डर के जो केस सामने आ रहे हैं। उनमें से ज्यादातर कापू, लैलूंगा एवं धरमजयगढ़ ब्लाक से हैं। पुलिस के अनुसार ट्रायबल इलाकों में शिक्षा,रहन सहन का स्तर एवं सामाजिक आर्थिक स्थिति का भी इसमें असर पड़ता है। इसलिए दूसरे ब्लाक की अपेक्षा यहां ज्यादा दिक्कत है।
awa_Deva hin_Deva hin_Deva hin_Deva hin_Deva bho_Deva awa_Deva awa_Deva mai_Deva mai_Deva mai_Deva san_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva